2017. gada Noteikumi Nr.

Rīgā (prot. Nr.   .§)

**Noteikumi par augļu un dārzeņu ražotāju organizācijām**

Izdoti saskaņā ar Lauksaimniecības un

lauku attīstības likuma

5. panta ceturto un septīto daļu

un 9. panta trešo daļu

**I. Vispārīgie jautājumi**

1. Noteikumi nosaka augļu un dārzeņu ražotāju organizāciju atzīšanas kritērijus un atzīšanas kārtību, darbības nosacījumus un tās kontroli, kā arī kārtību, kādā tiek piešķirts, administrēts un uzraudzīts Eiropas Savienības atbalsts augļu un dārzeņu ražotāju organizācijām atbilstoši:

1.1. Eiropas Parlamenta un Padomes 2013. gada 17. decembra Regulai (ES) Nr. [1308/2013](http://eur-lex.europa.eu/eli/reg/2013/1308/oj/?locale=LV), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. [922/72](http://eur-lex.europa.eu/eli/reg/1972/922/oj/?locale=LV), (EEK) [234/79](http://eur-lex.europa.eu/eli/reg/1979/234/oj/?locale=LV), (EK) Nr. [1037/2001](http://eur-lex.europa.eu/eli/reg/2001/1037/oj/?locale=LV) un (EK) Nr. [1234/2007](http://eur-lex.europa.eu/eli/reg/2007/1234/oj/?locale=LV) (turpmāk – regula Nr. 1308/2013);

1.2. Komisijas 2017. gada 13. marta Deleģētajai regulai (ES) 2017/891, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz augļu un dārzeņu un pārstrādātu augļu un dārzeņu nozari un Eiropas Parlamenta un Padomes Regulu (ES) Nr. 1306/2013 papildina attiecībā uz sodiem, kas piemērojami minētajās nozarēs, un groza Komisijas Īstenošanas regulu (ES) Nr. 543/2011 (turpmāk – regula 2017/891);

1.3. Komisijas 2017. gada 13. marta Īstenošanas regulai (ES) 2017/892, ar ko nosaka noteikumus par Eiropas Parlamenta un Padomes Regulas (ES) Nr. 1308/2013 piemērošanu attiecībā uz augļu un dārzeņu un pārstrādātu augļu un dārzeņu nozari (turpmāk – regula 2017/892);

1.4. Komisijas 2017. gada 20. aprīļa Deleģētajai regulai (ES) [2017/](http://eur-lex.europa.eu/eli/reg_del/2016/921/oj/?locale=LV)1165, ar ko nosaka turpmākus pagaidu ārkārtas atbalsta pasākumus konkrētu augļu ražotājiem (turpmāk – regula [2017/](http://eur-lex.europa.eu/eli/reg_del/2016/921/oj/?locale=LV)1165).

2. Atbilstoši regulas 2017/891 3. pantam augļu un dārzeņu ražotāju organizācija (turpmāk – ražotāju organizācija) ir kooperatīvā sabiedrība, kuru dibina augļu un dārzeņu ražotāji un:

2.1. kura atbilst regulas Nr. 1308/2013 152. panta 1. punktā minētajām prasībām;

2.2. kura atbilstoši regulas 2017/892 22. pantam ir reģistrēta vienotajā zemkopības nozares informācijas sistēmā saskaņā ar normatīvajiem aktiem par vienoto zemkopības nozares informācijas sistēmu;

2.3. kurai piešķirta atzīšana saskaņā ar šo noteikumu II nodaļu.

3. Lauku atbalsta dienests (turpmāk – dienests) atzīst ražotāju organizācijas, apstiprina darbības fondu un darbības programmas, piešķir, administrē un uzrauga ražotāju organizācijām piešķiramo Eiropas Savienības atbalstu un veic pārbaudes, kā arī:

3.1. pilda regulas Nr. 1308/2013 33. panta 2. punkta otrajā daļā un 5. punktā, 154. panta 4. punkta “a”, “b” un “c” apakšpunktā un regulas 2017/892 8. pantā, 9. panta 6. un 7. punktā, 18. panta 1. punkta pirmajā daļā, 20. panta 1. punkta pirmajā daļā, 21. panta 1. punktā un 4. punkta 2. daļā, 25. panta 1. punktā, 26. panta 2. un 4. punktā, 27. panta 1. un 3. punktā, 6. punkta otrajā daļā, 7. punkta otrajā daļā un 9. punkta otrajā daļā, 30. panta 1. un 6. punktā, 31., 32., 33., 34. pantā, kā arī regulas 2017/891 4., 7., 14. pantā, 15. panta 1. punkta pirmajā daļā, 21. pantā, 22. panta 8. punkta “b” apakšpunktā, 23. panta 1. punktā, 24. pantā, 30. panta 1. un 6. punktā, 31. panta 7. punkta otrajā daļā, 33. panta 1. punktā, 46. panta 2. punkta piektajā daļā, 49. panta otrajā daļā, 58. panta 1. punktā, 59., 60. pantā, 61. panta 2. punktā, 80. panta 3. punktā, III pielikuma 2. punkta “b” apakšpunkta pirmajā daļā, kā arī 8. un 10. punktā noteiktās dalībvalsts funkcijas;

3.2. pilda regulas 2017/892 3. panta 6. punkta otrajā daļā, 6. panta 1. punktā, 9. panta 1. un 4. punktā, 21. panta 1. punktā, 29. panta 2. punktā un 35. pantā, regulas 2017/891 17. panta 3. punktā, 23. panta 4. punkta otrajā daļā, 34. panta 2. punkta trešajā daļā, 59. panta 3. punktā, 77. panta 1. punkta “a” apakšpunktā, 78. pantā, kā arī regulas 2017/1169 8. panta 3. un 4. punktā un 10. panta 2. punktā noteiktās kompetentās iestādes funkcijas;

3.3. piemēro sodus atbilstoši regulas 2017/891 5. nodaļas trešajā iedaļā un 76. pantā noteiktajam.

4. Zemkopības ministrija pilda regulas Nr. 1308/2013 36. pantā, regulas 2017/891 27. panta 3. un 4. punktā un regulas 2017/1165 2. panta 3. un 4. punktā noteiktās dalībvalsts funkcijas.

**II. Ražotāju organizācijas atzīšanas kārtība un kontrole**

5. Kooperatīvā sabiedrība, kas pretendē uz atzīšanu par ražotāju organizāciju, (turpmāk – pretendents) atbilst šādiem kritērijiem:

5.1. tās pamatdarbība atbilst regulas 2017/891 11. pantā minētajām prasībām;

5.2. tā atbilst regulas Nr. [1308/2013](http://eur-lex.europa.eu/eli/reg/2013/1308/oj/?locale=LV) 154.  panta 1. punkta "a", "b", "c" un "d" apakšpunktā minētajām prasībām;

5.3. atbilstoši regulas 2017/891 5. panta pirmajai daļai tajā ir apvienojušies vismaz pieci regulas Nr. [1308/2013](http://eur-lex.europa.eu/eli/reg/2013/1308/oj/?locale=LV) 1. pielikuma IX daļā minēto produktu ražotāji (turpmāk – biedri);

5.4. minimālā vērtība regulas 2017/891 9. pantā minētajai pārdotajai produkcijai, kuru saražojuši ražotāju organizācijas biedri un kurai ir piešķirta atzīšana, (turpmāk – atzītā produkcija) ir vismaz:

5.4.1. 142 280 *euro* – pretendentam, kas nodarbojas tikai ar augļu un ogu ražošanu;

5.4.2. 284 570 *eur*o – pretendentam, kas nodarbojas gan ar augļu un ogu, gan dārzeņu ražošanu;

5.4.3. 996 010 *euro* – pretendentam, kas nodarbojas ar dārzeņu ražošanu;

5.5. šo noteikumu 5.4. apakšpunktā minēto atzīto produktu vērtība ir lielāka par pretendenta citu realizēto lauksaimniecības (augkopības) produktu kopējo vērtību;

5.6. tās nodokļu parāda kopsumma nepārsniedz 150 *euro* vai Valsts ieņēmumu dienests ir pieņēmis lēmumu pagarināt vai atlikt nodokļu maksājumu termiņu saskaņā ar Likuma par nodokļiem un nodevām 24. pantu.

6. Ja pretendentam nav pietiekamu vēsturisko datu par pārdoto produkciju, dienests pārdotās produkcijas vērtību aprēķina, ņemot vērā pretendenta biedru pārdoto atzīto produktu faktisko vērtību, atbilstoši regulas 2017/891 8. panta 2. punktam.

7. Lai pretendētu uz atzīšanu par ražotāju organizāciju, pretendents atbilstoši regulas Nr. 1308/2013 154. panta 1. punktam un regulas 2017/892 23. pantam iesniedz dienestā atzīšanas iesniegumu (1. pielikums) un tā biedru vienošanās protokola kopiju par dalību ražotāju organizācijā.

8. Dienests saskaņā ar normatīvajiem aktiem par kārtību, kādā iestādes sadarbojas un sniedz informāciju elektroniskā veidā, kā arī nodrošina un apliecina šādas informācijas patiesumu, no attiecīgajām iestādēm iegūst:

8.1. pretendenta statūtu kopiju;

8.2. informāciju par pretendenta reģistrāciju Uzņēmumu reģistrā.

9. Dienests izvērtē šo noteikumu 7. un 8. punktā minētos dokumentus un regulas Nr. [1308/2013](http://eur-lex.europa.eu/eli/reg/2013/1308/oj/?locale=LV) 154. panta 4. punkta "a" apakšpunktā noteiktajā termiņā pēc regulas 2017/892 24. panta 1. punktā minētajām pārbaudēm pieņem vienu no šādiem lēmumiem:

9.1. par pretendenta atzīšanas iesnieguma apstiprināšanu un atzītas ražotāju organizācijas statusa piešķiršanu;

9.2. par atzīšanas iesnieguma noraidīšanu, ja:

9.2.1. pretendents neatbilst šo noteikumu 4. punktā minētajām prasībām;

9.2.2. veicot pretendenta pārbaudi vai pārbaudes tā biedru saimniecībās, ir konstatēts, ka atzīšanas iesniegumā norādītā informācija nav patiesa.

10. Atbilstoši regulas Nr. 1308/2013 154. panta 4. punkta “b” apakšpunktam un regulas 2017/892 24. panta 2. punktam dienests pieņem lēmumu par atzīto ražotāju organizāciju un apvienojoties izveidoto ražotāju organizāciju atbilstību regulas 2017/891 7. panta, kā arī 11. panta 1. un 2. punkta nosacījumiem un šo noteikumu 4. punktā minētajiem kritērijiem.

11. Ja saskaņā ar regulas [2017/892](http://eur-lex.europa.eu/eli/reg_impl/2011/543/oj/?locale=LV) 6. panta 2. punktu pretendents šo noteikumu 7. punktā minēto iesniegumu iesniedz reizē ar darbības programmu, tad dokumentu iesniegšanas termiņš ir kārtējā gada 20. oktobris. Dienests atbilstoši regulas 2017/891 33. panta 2. punkta trešajai daļai lēmumu pieņem un paziņo to pretendentam līdz nākamā gada 20. janvārim.

12. Pēc dienesta pieprasījuma Pārtikas un veterinārais dienests reizi gadā (audzēšanas sezonā) pārbauda ražotāju organizācijas produktu kvalitāti un 10 darbdienu laikā pēc pārbaudes informē dienestu par tās rezultātiem.

**III. Ražotāju organizācijas darbības nosacījumi**

13. Atbilstoši regulas 2017/891 17. panta 2. punkta pirmajai daļai vienam ražotāju organizācijas biedram kopā ar tā saistītajām personām nav vairāk kā 50 procentu balsstiesību. Šo noteikumu izpratnē par saistītām personām uzskatāmas personas atbilstoši likumam "Par nodokļiem un nodevām".

14. Ražotāju organizācijas biedri pašu saražotos atzītos produktus ar ražotāju organizācijas atļauju ir tiesīgi realizēt atbilstoši regulas 2017/891 12. pantam.

15. Ievērojot regulas 2017/891 11. panta 1. punkta trešajā daļā noteikto termiņu, ražotāju organizācija glabā dokumentāciju, kas apliecina ražotāju organizācijas biedru saražoto produktu piedāvājuma apkopošanu un laišanu tirgū, tostarp grāmatvedības un darījumu apliecinošus dokumentus vai to atvasinājumus, piegādes līgumus, saraksti par realizējamiem produktiem, to daudzumu, cenu un citiem piegādes nosacījumiem.

16. Ražotāju organizācija saskaņā ar regulas Nr. [1308/2013](http://eur-lex.europa.eu/eli/reg/2013/1308/oj/?locale=LV) 155. pantu un regulas 2017/891 13. pantu ir tiesīga izmantot ārpakalpojumu.

17. Saskaņā ar regulas 2017/891 6. panta 2. punktu ražotāju organizācijas biedrs par izstāšanos no ražotāju organizācijas informē to rakstiski vismaz sešus mēnešus iepriekš. Lēmums par izstāšanos stājas spēkā ražotāju organizācijas statūtos noteiktajā kārtībā.

18. Ja ražotāju organizācija neievēro kādu no šo noteikumu 5. un 13. punktā, kā arī regulas 2017/891 7. pantā, 11. panta 1. un 2. punktā noteiktajiem atzīšanas kritērijiem, dienests piemēro sodu atbilstoši regulas 2017/891 59. pantam.

**IV. Atbalsta piešķiršanas, administrēšanas un uzraudzības kārtība**

19. Ražotāju organizācija atbilstoši regulas 2017/892 4. pantam un regulas 2017/891 30. panta 2. un 3. punktam un 31. pantam, kā arī regulas Nr. [1308/2013](http://eur-lex.europa.eu/eli/reg/2013/1308/oj/?locale=LV) 33. pantam izstrādā darbības programmu (2. pielikums), nosaka darbības programmas mērķus un nodrošina, ka:

19.1. darbības programmā iekļautās attiecināmās izmaksas tiek noteiktas atbilstoši konkrētam pasākumam un tā tirgus cenai;

19.2. darbības programma atbilst šādiem pareizas finanšu vadības principiem:

19.2.1. saimnieciskuma principam, kas nosaka, ka attiecīgajā laikposmā resursi, ko ražotāju organizācija lieto savas darbības nodrošināšanai, ir pieejami atbilstošā apmērā un par labāko cenu;

19.2.2. lietderības principam, kas nodrošina labākās attiecības starp izmantotajiem resursiem un gūto rezultātu;

19.2.3. efektivitātes principam, kas nodrošina konkrētu izvirzīto mērķu un paredzēto rezultātu sasniegšanu.

20. Ja vismaz 80 procentu ražotāju organizācijas biedru attiecībā uz atzītajiem produktiem ir uzņēmušies normatīvajos aktos par valsts un Eiropas Savienības atbalsta piešķiršanu, administrēšanu un uzraudzību vides, klimata un lauku ainavas uzlabošanai 2014.–2020. gada plānošanas periodā noteiktās saistības pasākuma "Bioloģiskā lauksaimniecība" vai "Agrovide un klimats" aktivitātē "Vidi saudzējošu metožu pielietošana dārzkopībā" un ražotāju organizācija to ir norādījusi darbības programmā, uzskatāms, ka ražotāju organizācija ir īstenojusi vienu ar vidi saistītu pasākumu saskaņā ar regulas Nr. [1308/2013](http://eur-lex.europa.eu/eli/reg/2013/1308/oj/?locale=LV) 33. panta 5.  punktu.

21. Darbības programmā iekļautos pasākumus finansē tikai no fonda, kas saskaņā ar regulas Nr. [1308/2013](http://eur-lex.europa.eu/eli/reg/2013/1308/oj/?locale=LV) 32. pantu ir piesaistīts atsevišķam ražotāju organizācijas bankas kontam vai kontiem (turpmāk – darbības fonds). Regulas 2017/891 14. pantā minētā ražotāju organizācija bankas kontu atver tajā Eiropas Savienības dalībvalstī, kurā tā ir reģistrēta un atzīta.

22. Ražotāju organizācija savā grāmatvedības uzskaites sistēmā atsevišķi uzskaita darbības fonda ieņēmumus un izdevumus.

23. Personāla un konsultantu izmaksas, kas tiek segtas saskaņā ar regulas 2017/891 III pielikuma 2. punkta "b" apakšpunktu, nepārsniedz 20 procentu no attiecīgajam gadam apstiprinātā darbības fonda apmēra. Tādās ārkārtas apstākļu situācijās kā dabas katastrofa, kas būtiski ietekmē ražotāju organizācijas produktu ražošanu, vai augu saslimšana, kas skārusi vismaz 50 procentu no ražotāju organizācijas atzītos produktus ražojošās platības, personāla un konsultantu izmaksas attiecīgajā gadā nepārsniedz 35 procentus no konkrētajam gadam apstiprinātā darbības fonda apmēra, ja attiecīgais pakalpojums tiek iepirkts kā ārpakalpojums.

24. Atbilstoši regulas 2017/891 27. panta 5. punktam darbības programmas mērķu sasniegšanai ražotāju organizācija paredz šādu ikgadējā darbības fonda maksimālo attiecināmo izmaksu apmēru regulas Nr. [1308/2013](http://eur-lex.europa.eu/eli/reg/2013/1308/oj/?locale=LV) 33. panta 1. punktā minēto mērķu sasniegšanai:

24.1. līdz 70 procentiem – ražošanas plānošanai;

24.2. līdz 70 procentiem – atzīto produktu kvalitātes uzlabošanai;

24.3. līdz 50 procentiem – tirdzniecības uzlabošanai un atzīto produktu komercvērtības palielināšanai;

24.4. līdz 30 procentiem – pētniecībai un eksperimentālai ražošanai;

24.5. līdz 30 procentiem – apmācībai;

24.6. līdz 30 procentiem – krīžu novēršanai un pārvarēšanai;

24.7. līdz 30 procentiem – darbībām vides jomā, ievērojot regulas Nr. [1308/2013](http://eur-lex.europa.eu/eli/reg/2013/1308/oj/?locale=LV) 33. panta 5. punktā minētās prasības;

24.8. līdz diviem procentiem – regulas 2017/891 III pielikuma 2. punkta "a" apakšpunktā minētajām izmaksām.

25. Ražotāju organizācija līdz kārtējā gada 15. septembrim iesniedz dienestā darbības programmu, ko plāno īstenot no nākamā gada 1. janvāra. Darbības programmai pievieno:

25.1. ražotāju organizācijas biedru kopsapulces lēmumu par darbības fonda izveidošanu, norādot attiecīgo bankas kontu numurus;

25.2. informāciju par darbības fondu (3. pielikums) un aprēķināto iemaksu apmēru fondā pirmajā programmas īstenošanas gadā saskaņā ar regulas 2017/891 26. panta 1. punkta pirmo daļu.

26. Dienests izvērtē ražotāju organizācijas darbības programmu un tai pievienotos dokumentus, veic regulas 2017/892 25. pantā noteiktās pārbaudes un līdz regulas 2017/891 33. panta 2. punkta pirmajā daļā norādītajam termiņam pieņem vienu no šādiem lēmumiem:

26.1. par darbības programmas un nākamā gada darbības fonda apmēra apstiprināšanu;

26.2. par darbības programmas noraidīšanu, ja:

26.2.1. tā neatbilst šo noteikumu 19., 21., 22., 23. un 24. punktā minētajiem nosacījumiem;

26.2.2. darbības fonds netiek pārvaldīts saskaņā ar regulas 2017/891 25. pantā noteiktajām prasībām;

26.2.3. veicot pārbaudes ražotāju organizācijā vai organizācijas biedru saimniecībā, ir konstatēts, ka darbības programmā norādītā informācija nav patiesa.

27. Apvienojoties izveidota ražotāju organizācija atbilstoši regulas 2017/891 15. panta 2. punktam ir tiesīga paralēli turpināt īstenot apvienojušos individuālo ražotāju organizāciju darbības programmas, ja līdz to termiņa beigām nav atlicis vairāk par diviem gadiem.

28. Saskaņā ar regulas 2017/891 26. panta 1. punkta pirmo daļu ražotāju organizācija katru gadu līdz 15. septembrim iesniedz dienestā informāciju par plānoto darbības fonda apmēru nākamajam darbības programmas gadam, lai noteiktu maksimālo atbalsta apmēru saskaņā ar regulas Nr. [1308/2013](http://eur-lex.europa.eu/eli/reg/2013/1308/oj/?locale=LV) 34. panta 2. punktu.

29. Lai apstiprinātu grozījumus darbības programmā, ražotāju organizācija iesniedz dienestā iesniegumu (4. pielikums):

29.1. atbilstoširegulas 2017/891 34. panta 1. punkta pirmajai daļai līdz 15. septembrim, ja grozījumus paredzēts piemērot no nākamā gada 1. janvāra;

29.2. darbības programmas īstenošanas laikā saskaņā ar regulas 2017/891 34. panta 2. punkta pirmo daļu un otrās daļas "b" un "c" punktu, bet ne vairāk kā trīs reizes gadā un ne vēlāk kā līdz 1. decembrim.

30. Dienests izskata šo noteikumu 29. punktā minēto iesniegumu un pieņem vienu no šādiem lēmumiem:

30.1. par darbības programmas grozījumu apstiprināšanu;

30.2. par darbības programmas grozījumu noraidīšanu, ja tie neatbilst sākotnēji apstiprinātās programmas mērķiem un šo noteikumu 19., 21., 22., 23. un 24. punktā minētajām prasībām.

31. Saskaņā ar regulas 2017/891 34. panta 2. punkta otrās daļas "c" apakšpunktu ražotāju organizācija, iesniedzot iesniegumu šo noteikumu 29.2. apakšpunktā minētajā gadījumā, attiecīgajā gadā ir tiesīga samazināt darbības fonda summu līdz 30 procentiem no sākotnēji apstiprinātās summas.

32. Atbilstoši regulas 2017/891 34. panta 2. punkta trešajai daļai par darbības programmas grozījumiem nav uzskatāms plānotās pasākuma izmaksu summas samazinājums, kas radies, piemērojot iepirkuma procedūru.

33. Dienests lēmumu par:

33.1. šo noteikumu 29.1. apakšpunktā minēto iesniegumu pieņem regulas 2017/891 33. panta 2. punktā noteiktajā termiņā;

33.2. šo noteikumu 29.2. apakšpunktā minēto iesniegumu pieņem triju mēnešu laikā pēc tā iesniegšanas, bet ne vēlāk kā līdz 20. janvārim pēc pieprasījuma iesniegšanas gada.

34. Dienests ikgadējo atbalsta apmēru nosaka atbilstoši regulas 2017/891 23. panta 1. punktā minētajam atsauces periodam un 23. panta 3. punkta nosacījumiem, ņemot vērā regulas Nr. [1308/2013](http://eur-lex.europa.eu/eli/reg/2013/1308/oj/?locale=LV) 34. panta 1. un 2. punktā noteikto maksimālo atbalsta apmēru.

35. Atbalstu apstiprināto darbības programmu īstenošanai un tajās noteikto mērķu sasniegšanai piešķir šādiem pasākumiem:

35.1. ražošanas plānošanai:

35.1.1. ilggadīgo augļkopības kultūru (izņemot zemenes) stādu iegādei, stādījumu balstu sistēmu un stādījumu ierīkošanai, lai paplašinātu jau esošo audzējamo ilggadīgo augļkopības kultūru šķirņu platību;

35.1.2. augsnes apstrādes, specializēto sēšanas, stādīšanas, kopšanas, laistīšanas, ražas novākšanas iekārtu un tehnikas iegādei, kā arī ieguldījumiem ražotāju organizācijas iekšējās pārvadāšanas autotransporta līdzekļos. Iekšējā pārvadāšana šo noteikumu izpratnē ir produkcijas transportēšana no ražotāju organizācijas biedra saimniecības uz ražotāju organizāciju. Autotransporta līdzekļi šo noteikumu izpratnē ir Autopārvadājumu likuma 1. panta 6. punktā minētie transportlīdzekļi;

35.1.3. zemo un augsto plēves tuneļu un siltumnīcu būvniecībai vai pārbūvei;

35.1.4. segto platību audzēšanas iekārtu un tām paredzētā papildaprīkojuma iegādei, kā arī siltuma rekuperācijas sistēmas projektēšanai, iegādei un uzstādīšanai;

35.1.5. kultūraugu pārklāju un tiem paredzētā uzklāšanas un novākšanas aprīkojuma iegādei;

35.1.6. datortehnikas, datu nesēju un ražošanas kontroles specifisko programmatūru iegādei ražošanas rādītāju reģistrēšanai, kā arī izdevumiem saistībā ar datorizētām datubāzēm atzīto produktu izsekojamības nodrošināšanai, tajā skaitā izmaksām šo programmatūru izstrādei un to licencēm;

35.1.7. ražotāju organizāciju biedru un darbinieku apmācībai par šo noteikumu 35.1.6. apakšpunktā minēto programmatūru un datubāzu lietošanu;

35.1.8. atļaujas saņemšanai Latvijā reģistrēta augu aizsardzības līdzekļa lietojuma paplašinājumam, kā arī atļaujas saņemšanai augu aizsardzības līdzekļa lietošanai ārkārtas situācijās augu aizsardzībā;

35.1.9. organiskā mēslojuma un minerālmēslu izkliedes iekārtu un augu aizsardzības līdzekļu smidzinātāju iegādei;

35.1.10. neapbūvētas zemes iegādei saskaņā ar regulas 2017/891 III pielikuma 6. punktu;

35.2. atzīto produktu kvalitātes uzlabošanai:

35.2.1. atzīto produktu šķirošanas, fasēšanas (arī uz lauka) un kraušanas iekārtu un aprīkojuma, kā arī sagatavošanas iekārtu regulas 2017/891 2. panta “j” apakšpunkta izpratnē iegādei;

35.2.2. atzīto produktu šķirošanas, fasēšanas, īslaicīgas uzglabāšanas, tajā skaitā kraušanas, sagatavošanas tirgum, kā arī atzīto produktu atdzesēšanas būvju, aukstumglabātavu un glabātavu ar kontrolējamu atmosfēru būvei, pārbūvei un atjaunošanai atbilstoši līgumiem ar trešajām personām par attiecīgo darbu izpildi un šo noteikumu 5. pielikumā noteiktajam maksimālajam atbalsta apmēram;

35.2.3. iekārtu un aprīkojuma iegādei higiēnas prasību nodrošināšanai ēkās, kurās notiek atzīto produktu primārā ražošana (pirmapstrāde, šķirošana, uzglabāšana) un fasēšana;

35.2.4. tādu iekārtu iegādei, kas paredzētas atzīto produktu atdzesēšanai uz lauka un temperatūras režīma nodrošināšanai transportēšanas automašīnās;

35.2.5. atzīto produktu uzglabāšanas un transportēšanas konteineru iegādei, kā arī kontrolētas atmosfēras konteineru un uzglabāšanas telpu aukstumu iekārtu iegādei;

35.2.6. kultūraugu pretsalnu un pretkrusas pārklāju un tiem paredzētā uzklāšanas un novākšanas aprīkojuma iegādei;

35.2.7. laboratorijas ēku būvniecībai, atjaunošanai un pārbūvei un to aprīkojuma iegādei;

35.2.8. ražotāju organizācijas iekšējās atzīto produktu kvalitātes sistēmas izveidei un atzīto produktu sertificēšanai;

35.2.9. no glabātavas izņemto atzīto produktu un tāda ūdens analīzēm, tajā skaitā attiecināmai paraugu ņemšanai, kuru izmanto atzīto produktu ražošanai un mazgāšanai;

35.2.10. jaunu bioloģisko atzīto produktu līniju izveidei;

35.2.11. personāla un tādu konsultantu tiešajām izmaksām, kuri uzrauga kultūraugu audzēšanu un atzīto produktu kvalitāti, arī pārbaudi, novākšanu un uzglabāšanu, un sniedz attiecīgas konsultācijas;

35.3. tirdzniecības uzlabošanai un atzīto produktu komercvērtības palielināšanai:

35.3.1. atzīto produktu ar lielāku pievienoto vērtību sagatavošanas iekārtu iegādei regulas 2017/891 2. panta “j” apakšpunkta izpratnē, kā arī mazgāšanas, specializētas šķirošanas un fasēšanas iekārtu iegādei;

35.3.2. atzītiem produktiem ar lielāku pievienoto vērtību paredzēto specializēto svēršanas iekārtu un svēršanas aprīkojuma iegādei;

35.3.3. atzīto produktu iesaiņojuma un iepakojuma izstrādei;

35.3.4. jaunu ilggadīgo augļkopības kultūru**,** izņemot zemenes**,** šķirņu stādu iegādei, stādījumu balstu sistēmu un stādījumu ierīkošanai, lai paplašinātu esošo atzīto produktu sortimentu;

35.3.5. atzīto produktu pārdošanas veicināšanai un komunikācijai **-** informācijas izvietošanai elektroniskajos sakaru līdzekļos, sabiedriskajām attiecībām ar plašsaziņas līdzekļiem, reklāmai, izglītojošiem pasākumiem, tajā skaitā prezentācijām vai degustācijām tirdzniecības vietās, mārketinga konsultantu pakalpojumiem**,** tirdzniecības stendu iegādei;

35.3.6. ražotāju organizācijas tirdzniecības zīmju izstrādei un reģistrēšanai;

35.3.7. dalības maksai gadatirgos un izstādēs, kā arī stendu īrei un informatīvo materiālu un brošūru izgatavošanai;

35.3.8. jaunu atzīto produktu izstrādei;

35.3.9. datubāzu sistēmu izstrādei, lai koordinētu piedāvājumu un atzīto produktu realizāciju;

35.3.10. informācijas iegūšanai par tirgus situāciju un patērētāju iepirkšanās paradumiem;

35.3.11. tirgus - sortimenta, tirgus dinamikas, patēriņa tendenču izpētei;

35.3.12. ražotāju organizācijas tīmekļvietnes izstrādei;

35.3.13. personāla izmaksām, kas saistītas ar atzīto produktu tirdzniecības uzlabošanu un komercvērtības paaugstināšanu un tirgus pieprasījuma izpēti;

35.4. pētniecībai un eksperimentālai ražošanai:

35.4.1. kultūraugu audzēšanas un ražas rādītāju uzskaites aprīkojuma iegādei lauka izmēģinājumu nodrošināšanai, izņemot kultūraugu audzēšanas vispārējās izmaksas;

35.4.2. pētnieciskajiem izmēģinājumiem;

35.4.3. inovatīvu atzīto produktu izstrādes pamatojumam tirgus pētījumos, tajā skaitā degustācijai un pircēju attieksmes analīzei pret jauno atzīto produktu;

35.4.4. informācijas iegūšanai par tirgus situāciju un patērētāju iepirkšanās paradumiem, lai atrastu tirgus nišu jaunam atzītajam produktam;

35.4.5. personāla un tādu konsultantu specifiskajām izmaksām, kuri uzrauga jaunu kultūru izstrādi, audzēšanu un kvalitāti un sniedz konsultācijas par to, kā nodrošināt augstu produktu kvalitāti vai uzlabot tirdzniecības apjomu;

35.5. apmācībai, lai veicinātu konsultāciju pakalpojumu pieejamību:

35.5.1. ar biedru apmācību tieši saistītu telpu aprīkojuma iegādei;

35.5.2. ražotāju organizācijas biedru un ražošanas personāla apmācībai atzīto produktu kvalitātes nodrošināšanas, augu aizsardzības līdzekļu lietošanas, ražas novākšanas metožu, ražas plānošanas, riska menedžmenta un datorprasmju jomā;

35.5.3. trešo personu sniegtām konsultācijām ražotāju organizācijas biedriem un to darbiniekiem par ieguldījumu optimizēšanu, augu aizsardzību, pārtikas drošību un higiēnu, atzīto produktu kvalitātes shēmu sertifikāta iegūšanu, ražas novākšanu, vides aizsardzību, atzīto produktu ražošanas procesa organizēšanu, loģistiku, efektīvu enerģijas izmantošanu un personāla vadību, integrētajām un bioloģiskajām lauksaimniecības metodēm un jautājumiem, kas saistīti ar ražotāju organizācijas grāmatvedību un mārketingu;

35.6. krīžu novēršanai un pārvarēšanai atbilstoši regulas Nr.  1308/2013 33. panta 3. punkta pirmās daļas “b”, “c”, “f”, “g” un “h” apakšpunktam un regulas [2017/891](http://eur-lex.europa.eu/eli/reg_impl/2011/543/oj/?locale=LV) III nodaļas 5., 6. un 7. iedaļai:

35.6.1. atzīto produktu izņemšanai no tirgus saskaņā ar šo noteikumu V nodaļu;

35.6.2. priekšlaicīgai ražas novākšanai vai ražas nenovākšanai saskaņā ar šo noteikumu V nodaļu;

35.6.3. tirgus traucējumu gadījumā atzīto produktu pārdošanas veicināšanai un komunikācijai – informācijas izvietošanai elektroniskajos sakaru līdzekļos, sabiedriskajām attiecībām ar plašsaziņas līdzekļiem, reklāmai, izglītojošiem pasākumiem, tostarp prezentācijām vai degustācijām tirdzniecības vietās;

35.6.4. apmācībai par krīžu novēršanas un pārvarēšanas darbībām – produktu kvalitātes shēmu sertifikāta iegūšanai, atzīto produktu ražošanas procesa organizēšanai, loģistikai, mārketinga pasākumiem, realizācijas tirgu un to prasību izpētei;

35.6.5. ražotāju organizācijas sējumu vai stādījumu ražas apdrošināšanai saskaņā ar normatīvajiem aktiem par kārtību, kādā administrē un uzrauga lauksaimniecības risku fondu, nosaka iemaksu veikšanu un kompensāciju izmaksu no fonda;

35.7. vides aizsardzības pasākumiem un videi labvēlīgām ražošanas metodēm:

35.7.1. tādu iekārtu iegādei, uzstādīšanai un projektēšanai, kas ļauj savākt nokrišņu ūdeni no siltumnīcu jumtiem un to izmantot laistīšanai segtā platībā;

35.7.2.tādu iekārtu iegādei, uzstādīšanai un projektēšanai, kas ļauj attīrīt vai dezinficēt lietusūdeni. Filtri un dezinfektori var būt atsevišķas iekārtas vai apvienoti vienā iekārtā;

35.7.3. slēgtās apūdeņošanas sistēmas iekārtu iegādei, uzstādīšanai un projektēšanai;

35.7.4. ūdeni taupošo apūdeņošanas sistēmu iekārtu iegādei, uzstādīšanai un projektēšanai, lai aizstātu esošās mazefektīvās iekārtas;

35.7.5. tādu iekārtu iegādei, uzstādīšanai un projektēšanai, kas ļauj savākt, uzglabāt, dezinficēt un atkārtoti izmantot ūdeni atzīto produktu mazgāšanai, pirmapstrādei vai laistīšanai, kā arī inventāra un iekārtu mazgāšanai;

35.7.6. jaunu, ar atjaunojamiem enerģijas avotiem darbināmu apkures iekārtu iegādei, uzstādīšanai un projektēšanai, ja to kopējā jauda nepārsniedz trīs megavatus, lai nomainītu esošās ar fosilo kurināmo darbināmās apkures iekārtas;

35.7.7. atjaunojamo dabas resursu koģenerācijas iekārtu iegādei, uzstādīšanai un projektēšanai;

35.7.8. siltumnīcu seguma nomaiņai, lai esošo seguma materiālu aizstātu ar efektīvāku siltumizolācijas materiālu;

35.7.9. siltuma ekrānu iegādei un uzstādīšanai segtā platībā;

35.7.10. siltuma akumulācijas tvertņu iegādei, uzstādīšanai un projektēšanai;

35.7.11. augu atlieku pagaidu uzglabāšanas un kompostēšanas laukumu izbūvei, kompostēšanas iekārtu projektēšanai, iegādei un uzstādīšanai;

35.7.12. šķeldojamo un augu atlieku smalcināšanas iekārtu iegādei;

35.7.13. bioloģisko augu aizsardzības līdzekļu, kaitēkļu dabisko ienaidnieku, feromonu, slazdu un insektu konstatēšanas un prognozēšanas aprīkojuma iegādei, lai optimizētu augu aizsardzības līdzekļu lietošanu atzīto produktu sējumos un stādījumos;

35.7.14. augu daļu (lapu un stumbra) analīzēm akreditētā laboratorijā, tajā skaitā paraugu nosūtīšanai;

35.7.15.augsnes minerālā slāpekļa aprēķinam un slāpekļa normas korekcijai – akreditētas laboratorijas paraugu noņemšanai un analīzēm, kā arī konsultantu pakalpojumiem;

35.7.16.augsnes un ūdens ķīmiskā sastāva noteikšanas portatīvā mēraparāta vai tā komplekta iegādei un uzstādīšanai;

35.7.17.ar globālās pozicionēšanas sistēmu (turpmāk – GPS) aprīkotas iekārtas un tehnikas, tajā skaitā bezpilota lidaparātu lauku videonovērošanai, iegādei un uzstādīšanai;

35.7.18. stropu un apputeksnēšanas kukaiņu iegādei;

35.7.19. bioloģiski noārdāmās mulčplēves vai bioloģiski noārdāmā uzsiešanas materiāla iegādei;

35.7.20. bioloģiski noārdāmā substrāta (kokosriekstu šķiedru) iegādei;

35.7.21. vides pasākumu ieviešanas apmācībai un konsultācijām;

35.7.22. meteostaciju un tām nepieciešamo programmatūru un licenču iegādei un uzstādīšanai, lai optimizētu augu aizsardzības līdzekļu lietošanu atzīto produktu sējumos un stādījumos;

35.7.23.ekoloģiski nozīmīgas platības – papuves, ainavas elementu, laukmaļu vai starpkultūru aizņemtas platības – ierīkošanai vismaz 80 procentos no ražotāju organizācijas biedru saimniecībām atbilstoši Eiropas Parlamenta un Padomes 2013. gada 17. decembra Regulas (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009, 46. panta 2. punkta “a”, “c”, “d” un “i” apakšpunktam un Ministru kabineta 2015. gada 10. marta noteikumu Nr. 126 “Tiešo maksājumu piešķiršanas kārtība lauksaimniekiem” 11.4. nodaļai. Ja uz ražotāju organizācijas biedru, tam piesakoties vienotajam platības maksājumam:

35.7.23.1. neattiecas ekoloģiski nozīmīgas platības izveides prasība, tas savā saimniecībā izveido ekoloģiski nozīmīgu platību, kas aizņem vismaz divus procentus no saimniecības aramzemes un nav mazāka par 0,01 ha;

35.7.23.2. attiecas ekoloģiski nozīmīgas platības izveides prasība, tas savā saimniecībā izveido ekoloģiski nozīmīgu platību, kas aizņem vismaz septiņus procentus no saimniecības aramzemes.

36. Šo noteikumu 35.5.2., 35.5.3., 35.6.4. un 35.7.21. apakšpunktā minētie pasākumi nav attiecināmi uz ražotājiem, kas nav ražotāju organizācijas biedri, kā arī uz atsevišķu ražotāju organizācijas biedru saimniecības uzlabošanu, ja vien konkrētais biedrs nav vienīgais attiecīgā atzītā produkta ražotājs ražotāju organizācijā.

37. Šo noteikumu 35.2.10., 35.3.8. un 35.4.5. apakšpunktā minēto pasākumu izmaksās iekļaujamas tikai tās izmaksas, kas ir saistītas ar jaunu atzīto produktu (kultūraugu) ieviešanu.

38. Šo noteikumu 35.3.5. un 35.6.3. apakšpunktā minēto pasākumu izmaksas ir attiecināmas, ja atzītā produkta pārdošanas veicināšana ir pamatota ar attiecīgā atzītā produkta būtiskajām vai raksturīgajām īpašībām. Jebkura norāde uz atzīto produktu izcelsmi un ražotāju ir otršķirīga attiecībā pret šā produkta pārdošanas veicināšanas pasākuma galveno mērķi.

39. Šo noteikumu 35.7.1., 35.7.2., 35.7.3., 35.7.4., 35.7.5., 35.7.8., 35.7.9., 35.7.10. un 35.7.17. apakšpunktā minēto pasākumu izmaksas ir attiecināmas, ja ražotāju organizācija pamato, ka attiecīgā iekārta uzraudzības periodā samazina izmantotā ūdens, vides piesārņojuma avota - mēslošanas līdzekļu, augu aizsardzības līdzekļu, kurināmā vai enerģijas patēriņu vismaz par 15 procentiem salīdzinājumā ar situāciju pirms uzraudzības perioda un ražotāju organizācija ieguldījumus lieto visu uzraudzības periodu.

40. Atbilstoši regulas 2017/892 3. panta 4. punkta otrajai daļai šo noteikumu 35.7.1., 35.7.2., 35.7.3., 35.7.4., 35.7.5., 35.7.8., 35.7.9., 35.7.10. un 35.7.17. apakšpunktā minēto pasākumu izmaksas ir attiecināmas, ja attiecīgā iekārta uzraudzības periodā samazina izmantotā ūdens, vides piesārņojuma avota – mēslošanas līdzekļu, augu aizsardzības līdzekļu, kurināmā vai enerģijas patēriņu – vismaz par septiņiem procentiem salīdzinājumā ar situāciju pirms uzraudzības perioda, ja ražotāju organizācija pamato, ka attiecīgā iekārta nodrošina vismaz vēl vienu ieguvumu vides stāvokļa uzlabošanā saskaņā ar regulas 2017/892 3. panta 3. punktu.

41.Ja šo noteikumu 35.7.3. un 35.7.4.  apakšpunktā minētajā pasākumā tiek īstenoti ieguldījumi pilienveida apūdeņošanas vai līdzīgās sistēmās atbilstoši regulas 2017/892 3. panta 4. punkta 4. daļas “a” apakšpunktam, tās nodrošina vismaz piecu procentu ūdens izlietojuma samazinājumu salīdzinājumā ar patēriņu pirms ieguldījuma.

42.Šo noteikumu 35.7.8. apakšpunktā minētā ieguldījuma enerģijas ietaupījumu pierāda energoaudita vai energoefektivitātes aprēķins, kurā iekļauta informācija par siltumnīcas enerģijas patēriņu pirms un pēc tās atjaunošanas vai pārbūves.

43. Šo noteikumu 39., 41., 40.un 42.minēto ūdens ietaupījumu, vides piesārņojuma avota, kurināmā vai enerģijas patēriņa samazinājums pierādāms saskaņā ar regulas 2017/892 3. panta 4. punkta trešo daļu.

44. Šo noteikumu 35.7.6. un 35.7.7. apakšpunktā minēto pasākumu izmaksas ir attiecināmas, ja uzstādīto iekārtu jauda uzraudzības periodā nepārsniedz to iekārtu jaudu, ko ražotāju organizācija izmanto atzīto produktu ražošanai, un ja ražotāju organizācija pamato, ka attiecīgā iekārta uzraudzības periodā nodrošina siltumnīcefekta gāzu (turpmāk – SEG) emisiju samazinājums par vismaz 15%, salīdzinot ar esošās energoiekārtas pēdējo trīs kalendāro gadu vidējo SEG emisiju apjomu. SEG emisijas samazinājuma aprēķinu, kam pievienota detalizēta aprēķina gaita, veic projekta iesniedzējs vai tā pieaicināts eksperts enerģētikas jomā.

45. Šo noteikumu 35.7.11. apakšpunktā minētās kompostēšanas iekārtas jauda atbilst ražotāju organizācijai nepieciešamajam komposta daudzumam.

46. Ražotāju organizācija, īstenojot šo noteikumu 35.7.13., 35.7.14., 35.7.19. un 35.7.20. apakšpunktā minētos pasākumus, uzņemas piecu gadu saistības noteiktā platībā lietot bioloģiskos augu aizsardzības līdzekļus vai materiālus, kaitēkļu dabiskos ienaidniekus, bioloģiski noārdāmo kultūraugu uzsiešanas materiālu, bioloģiski noārdāmās mulčas plēvi vai substrātu. Šajā punktā minētās darbības neīsteno to ražotāju organizācijas biedru platībā, kuri uzņēmušies šo noteikumu 20. punktā minētās saistības.

47. Šo noteikumu 35.7.13. apakšpunktā minēto pasākumu attiecināmās izmaksas aprēķina kā starpību starp attiecīgo līdzekļu iegādes izmaksām un parastajām augu aizsardzības metožu izmaksām.

48. Šo noteikumu 37.7.15. apakšpunktā minēto pasākumu izmaksas ir attiecināmas, ja:

48.1. augsnes minerālo slāpekli (amonija un nitrātu) nosaka konkrētā laukā vai laukos 0–60 centimetru slānī agri pavasarī vai veģetācijas periodā;

48.2. ir pieejama informācija par kultūraugu mēslošanu atbilstoši slāpekļa saturam augsnē, par paraugu ņemšanas punktu koordinātām, akreditētas laboratorijas testēšanas pārskatiem un mēslošanas vajadzības korekcijas aprēķiniem.

49. Šo noteikumu 35.7.17. apakšpunktā minēto pasākumu izmaksas ir attiecināmas, ja ražotāju organizācija uzņemas piecu gadu saistības noteiktā platībā nodrošināt augu mēslošanas un augu aizsardzības līdzekļu lietošanu atbilstoši katra heterogēnā lauka datu reģistrācijas kartēm GPS sistēmā, kā arī informāciju par to.

50. Šo noteikumu 35.7.19. un 35.7.20. apakšpunktā minēto pasākumu attiecināmās izmaksas veido starpība starp izdevumiem par bioloģiski noārdāmo materiālu un bioloģiski nenoārdāmo materiālu.

51. Atbilstoši regulas 2017/891 31. panta 5. punkta otrajai daļai visi ieguldījumi saskaņā ar apstiprināto darbības programmu ir ražotāju organizācijas īpašums visu tās uzraudzības periodu – piecus gadus pēc pēdējā atbalsta maksājuma saņemšanas. Uzraudzības periodā ražotāju organizācija par publisko finansējumu iegūtos pamatlīdzekļus neatsavina, nepatapina, neizīrē un neiznomā.

52. Ja ražotāju organizācijas biedrs, kura saimniecībā vai telpās ir īstenoti ieguldījumi saskaņā ar apstiprināto darbības programmu, izstājas no ražotāju organizācijas uzraudzības periodā, tas šo ieguldījumu atbilstoši regulas 2017/891 31. panta 7. punkta otrajai daļai nodod ražotāju organizācijai vai kompensē atlikušo ieguldījumu vērtību, to ieskaitot darbības fondā. Ražotāju organizācija attiecīgo ieguldījumu var nodot biedra īpašumā, ja tā dienestam atmaksā atbalsta daļu, ko aprēķina proporcionāli atlikušajam uzraudzības periodam.

53. Ja ražotāju organizācija darbības programmā iekļauto preču iegādei izmanto finanšu līzingu, iegādātā prece līdz attiecīgās darbības programmas perioda beigām kļūst par ražotāju organizācijas īpašumu.

54. Ražotāju organizācija atbalstu par šo noteikumu 35. punktā minēto pasākumu īstenošanu saņem:

54.1. pēc attiecīgā darbības programmas īstenošanas gada saskaņā ar regulas 2017/892 9. panta 1. punktu;

54.2. avansa maksājuma veidā saskaņā ar regulas 2017/892 11. panta 1. un 2. punktu un regulas 2017/891 35. pantu;

54.3. daļēja maksājuma veidā saskaņā ar regulas 2017/892 12. pantu.

55. Ražotāju organizācija piecu darbdienu laikā pēc lēmuma pieņemšanas par iepirkuma procedūras uzvarētāju iesniedz dienestā izvērtēšanai iepirkuma procedūras dokumentus vai aprakstu par cenas izvēli saskaņā ar normatīvajiem aktiem par iepirkuma procedūras piemērošanu un šādiem nosacījumiem:

55.1. ja paredzamā līguma summa ir no 170 000 līdz 500 000 *euro* būvdarbu iepirkumiem vai no 70 000 līdz 500 000 *euro* preču un pakalpojumu iepirkumiem, ražotāju organizācija, lai iegādātos preces un pakalpojumus, nosaka tādu piedāvājuma iesniegšanas termiņu, kas ir pietiekams piedāvājuma sagatavošanai saskaņā ar normatīvajiem aktiem par iepirkuma procedūru un tās piemērošanas kārtību pasūtītāja finansētiem projektiem;

55.2. ja paredzamā līguma summa būvdarbu vai preču un pakalpojumu iepirkumiem pārsniedz 500 000 *euro*, ražotāju organizācija, lai uzsāktu būvdarbus vai iegādātos preces un pakalpojumus, nosaka tādu piedāvājuma iesniegšanas termiņu, kas ir pietiekams piedāvājuma sagatavošanai, bet ne īsāks par 30 darbdienām, skaitot no nākamās darbdienas pēc uzaicinājuma publicēšanas Iepirkumu uzraudzības biroja tīmekļvietnē;

55.3. ja darbības programmā paredzēto ieguldījumu izmaksas ir lielākas par 700 *euro*, izvēlas visizdevīgāko piedāvājumu, kura noteikšanā viens no kritērijiem ir mazākā cena. To apliecina ar vismaz divu derīgu piedāvājumu salīdzināšanu konkrētai iegādei;

55.4. ja iepirkuma summa pārsniedz 70 000 *euro*, ražotāju organizācija iepirkuma tehniskajā specifikācijā iekļauj nosacījumu, ka preces vai pakalpojuma piegādātājam vai būvdarbu veicējam ir vismaz viena gada darbības pieredze jomā, ar kuru saistīts iepirkums, un iesniedz trīs derīgus piedāvājumus, bet attiecībā uz tādu specifisku iekārtu iegādi, kuras ir īpaši izgatavotas, izstrādātas vai pielāgotas, – divus derīgus piedāvājumus.

56. Ja šo noteikumu 55.3. un 55.4. apakšpunktā minētajā iepirkuma procedūrā ražotāju organizācija ir saņēmusi tikai vienu piedāvājumu, ražotāju organizācija dienestā iesniedz dokumentus, kas pierāda preču, pakalpojumu vai būvniecības līgumcenas pamatotību un atbilstību tirgus cenai.

57. Ja iepirkuma procedūra attiecas uz būvdarbiem - jaunbūvi, pārbūvi vai būves atjaunošanu saskaņā ar šo noteikumu 5. pielikumu, ražotāju organizācija dienestā papildus iesniedz:

57.1. būvprojektu un būvatļauju ar atzīmi par projektēšanas nosacījumu izpildi vai paskaidrojuma rakstu, vai apliecinājuma karti ar būvvaldes atzīmi par būvniecības akceptu;

57.2. būvdarbu izmaksu tāmi, ja atbilstoši plānotajai būvniecībai būvvalde pretendentam izsniegusi paskaidrojuma rakstu vai apliecinājuma karti.

58. Ražotāju organizācija papildus šo noteikumu 55. un 57. punktā minētajiem dokumentiem iesniedz dienestā ilgtermiņa nomas līguma kopiju:

58.1. kas apliecina, ka būvdarbi un ilggadīgo augļkopības kultūraugu stādījumu ierīkošana notiks uz ražotāju organizācijas nomātas zemes, ēkās vai būvēs, ja tās nav ražotāju organizācijas īpašumā;

58.2. par nekustamo īpašumu, kurā, īstenojot darbības programmu, paredzēts uzstādīt stacionāros pamatlīdzekļus, ja attiecīgais nekustamais īpašums nav ražotāju organizācijas īpašumā. Uzstādot stacionāros pamatlīdzekļus ražotāju organizācijas biedra nekustamajā īpašumā, ražotāju organizācija nodrošina iespēju atgūt ieguldījumu vai tā atlikušo vērtību.

59. Šo noteikumu 58. punktā minētā nomas līguma termiņš nav īsāks par 7 gadiem. Ražotāju organizācija ilgtermiņa nomas līgumu reģistrē zemesgrāmatā līdz šo noteikumu 62. punktā minētā atbalsta iesnieguma iesniegšanai.

60. Dienests 30 dienu laikā pēc šo noteikumu 55. un 57. punktā minēto dokumentu saņemšanas tos izskata un pieņem lēmumu par to atbilstību normatīvo aktu par iepirkuma procedūras piemērošanu un šo noteikumu prasībām.

61. Ražotāju organizācija ir tiesīga uzsākt plānoto darbību īstenošanu pirms šo noteikumu 60. punktā minētā lēmuma pieņemšanas, uzņemoties pilnu finanšu atbildības risku. Ja dienests pieņem lēmumu par iepirkuma procedūras neatbilstību normatīvo aktu prasībām, ražotāju organizācija no saviem līdzekļiem sedz visus izdevumus, kas saistīti ar šo noteikumu 55. punktā minēto darbību īstenošanu.

62. Lai ražotāju organizācija saņemtu šo noteikumu 54.1. apakšpunktā minēto maksājumu, tā līdz regulas 2017/892 9. panta 1. punktā minētajam termiņam iesniedz dienestā atbalsta iesniegumu (6. pielikums), pievienojot tam šādus dokumentus:

62.1. pasākumu īstenošanu apliecinošo darījumu dokumentu apliecinātas kopijas un darbības fonda konta izrakstu. Ja maksājumu par precēm vai pakalpojumiem uz piegādātāja kontu pārskaita nevis ražotāju organizācija, bet līzinga sabiedrība vai akciju sabiedrība "Attīstības finanšu institūcija Altum", kas izsniegusi aizdevumu ražotāju organizācijai, tad iesniedz līzinga sabiedrības vai akciju sabiedrības "Attīstības finanšu institūcija Altum" apliecinātu maksājuma dokumentu;

62.2. finanšu līzinga gadījumā – maksājumu apliecinošus dokumentus par izdevumu summu, kas ražotāju organizācijai radusies, norēķinoties ar līzinga devēju, kā arī līzinga līguma kopiju, kurā paredzēts, ka pēc finanšu līzinga samaksas prece paliek ražotāju organizācijas īpašumā;

62.3. ar preču pārdevēju un pakalpojumu sniedzēju noslēgto līgumu apliecinātas kopijas;

62.4. darbu nodošanas un pieņemšanas aktu apliecinātas kopijas;

62.5. būvniecības gadījumā papildus iesniedz:

62.5.1. būvatļaujas kopiju ar atzīmi par būvdarbu uzsākšanas nosacījumu izpildi;

62.5.2. apliecinātu akta kopiju par būves pieņemšanu ekspluatācijā vai paskaidrojuma raksta vai apliecinājuma kartes kopiju ar atzīmi, ka būvdarbi notikuši atbilstoši akceptētajai būvniecības iecerei;

62.6. pierādījumus saskaņā ar šo noteikumu 43.punktā minētajiem nosacījumiem, ja pēc 35.7.1., 35.7.2., 35.7.3., 35.7.4., 35.7.5., 35.7.8., 35.7.9., 35.7.10 un 35.7.17. apakšpunktā minēto ieguldījumu īstenošanas mainās faktiskie rezultāti salīdzinājumā ar sākotnējiem aprēķiniem;

62.7. saskaņā ar regulas [2017/892](http://eur-lex.europa.eu/eli/reg_impl/2011/543/oj/?locale=LV) 21. panta 1. un 2. punktu sagatavotu gada ziņojumu par darbības programmas īstenošanu (7. pielikums),pievienojot arī dokumentus, kas apliecina šo noteikumu 46. un 49. punktā minēto saistību īstenošanu;

62.8. saistībā ar šo noteikumu 35.2.11., 35.3.13. un 35.4.5. apakšpunktā minētajām personāla izmaksām – informāciju par attiecīgo darbinieku darba mērķi, uzdevumiem un nostrādāto laiku, īstenojot darbības programmu;

62.9. informāciju par ražotāju organizācijas biedru saražotās un realizētās produkcijas apjomu (15. pielikums);

62.10. augu pasi vai etiķeti par ilggadīgo kultūraugu stādāmo materiālu, īstenojot šo noteikumu 35.1.1. apakšpunktā minētās darbības;

62.11. ražotāja vai tā pilnvarota pārstāvja izsniegtas atbilstības deklarācijas kopiju tehnikai un iekārtām, inventāram un aprīkojumam;

62.12. par šo noteikumu 35.5.2., 35.5.3., 35.6.4. un 35.7.21. apakšpunktā minētajām mācībām un konsultācijām – informāciju par mācību un konsultāciju mērķi un mērķauditoriju, programmu un dokumentu, kas apstiprina mācību stundu skaitu, dalībnieku skaitu un izpildītos uzdevumus;

62.13. par šo noteikumu 35.3.5. un 35.6.3. apakšpunktā minētajām produktu pārdošanas veicināšanas un komunikācijas izmaksām – informāciju par pasākuma mērķi un dokumentu, kas apstiprina īstenoto darbību skaitu un izpildītos uzdevumus, kā arī informāciju par tirgus traucējumu, ar kuru ir saskārusies ražotāju organizācija, ja tā ir īstenojusi 35.6.3. apakšpunktā minēto pasākumu.

63. Ražotāju organizācija dienestā iesniedz:

63.1. šo noteikumu 62.7. apakšpunktā minēto gada ziņojumu pēc attiecīgā darbības programmas īstenošanas gada;

63.2. ziņojumu par darbības programmas priekšpēdējo gadu, kas ir sagatavots saskaņā ar regulas [2017/891](http://eur-lex.europa.eu/eli/reg_impl/2011/543/oj/?locale=LV) 57. panta 3. punktu.

64. Ražotāju organizācija apkopo iesniedzamos dokumentus un kopsavilkumā norāda dokumentu nosaukumu un lapu skaitu.

65. Lai ražotāju organizācija saņemtu šo noteikumu 54.2. apakšpunktā minēto maksājumu, tā dienestā iesniedz avansa maksājuma iesniegumu (8. pielikums) līdz attiecīgā gada:

65.1. 31. janvārim – par darbības programmas īstenošanu no 1. janvāra līdz 31. martam;

65.2. 30. aprīlim – par darbības programmas īstenošanu no 1. aprīļa līdz 30. jūnijam;

65.3. 31. jūlijam – par darbības programmas īstenošanu no 1. jūlija līdz 30. septembrim;

65.4. 31. oktobrim – par darbības programmas īstenošanu no 1. oktobra līdz 31. decembrim.

66. Ražotāju organizācija šo noteikumu 65. punktā minētajam iesniegumam pievieno bankas izsniegtu garantiju atbilstoši regulas [2017/892](http://eur-lex.europa.eu/eli/reg_impl/2011/543/oj/?locale=LV) 11. panta 2. punkta nosacījumiem vai depozīta veidā ieskaita to dienesta kontā.

67. Lai ražotāju organizācija saņemtu šo noteikumu 54.3. apakšpunktā minēto maksājumu, tā dienestā iesniedz atbalsta iesniegumu (8. pielikums). Iesniegumam pievieno šo noteikumu 62.1., 62.2., 62.3., 62.4., 62.5., 62.6., 62.8., 62.10., 62.11., 62.12. un 62.13. apakšpunktā minētos dokumentus un:

67.1. nodrošina, ka iegādātā prece atrodas pie ražotāju organizācijas un ir tās īpašumā, izņemot finanšu līzingu, vai faktiskajā valdījumā;

67.2. atbilstoši plānotajai būvniecības iecerei un noteiktai būvju grupai nodrošina aktu par būves nodošanu ekspluatācijā vai papildinātu paskaidrojuma raksta vai apliecinājuma kartes kopiju ar atzīmi, ka būvdarbi notikuši atbilstoši akceptētajai būvniecības iecerei, un, ja būvniecība notiek vairākos posmos, – darbu nodošanas un pieņemšanas aktu apliecinātas kopijas.

68. Dienests 30 darbdienu laikā pēc šo noteikumu 65. un 67. punktā minēto maksājuma iesniegumu saņemšanas tos izskata un:

68.1. ja maksājuma iesniegumā iekļautie izdevumi atbilst apstiprinātajai darbības programmai, apstiprina attiecināmo izdevumu summu, sagatavo maksājuma uzdevumu par faktisko attiecināmo izdevumu atmaksu atbilstoši apstiprinātajā darbības programmā noteiktajai Eiropas Savienības finansējuma un privātā finansējuma proporcijai, ievērojot regulas 2017/892 10. pantā noteikto, attiecināmo izdevumu summu pārskaita uz ražotāju organizācijas norādīto darbības fonda kontu un par to informē ražotāju organizāciju;

68.2. ja maksājuma iesniegumā iekļautie izdevumi neatbilst apstiprinātajai darbības programmai, neatbilstošo izdevumu summu neapstiprina un par to informē ražotāju organizāciju;

68.3. ja maksājumu iesniegumos norādītā informācija ir nepilnīga vai iesniegumu izvērtēšanai ir nepieciešama papildu informācija, izskatīšanas termiņu pagarina par 15 darbdienām no informācijas saņemšanas dienas.

69. Pēc šo noteikumu 62., 65. un 67. punktā minētā iesnieguma saņemšanas, kā arī uzraudzības periodā dienests veic pārbaudes saskaņā ar regulas 2017/892 26. un 27. pantu. Dienests ir tiesīgs piemērot finanšu korekciju atbilstoši šo noteikumu 9. pielikumam, ja ražotāju organizācijas darbības programmas īstenošanas vai uzraudzības periodā ir konstatēti pārkāpumi vai neatbilstības.

70. Ja, izvērtējot ražotāju organizācijas iesniegtos dokumentus, dienests konstatē, ka tajos nav norādīta visa nepieciešamā informācija vai arī tā ir norādīta nepilnīgi, dienests to rakstiski pieprasa ražotāju organizācijai. Ražotāju organizācija 10 darbdienu laikā no pieprasījuma paziņošanas dienas iesniedz dienestā pieprasīto informāciju.

**V. Izņemšana no tirgus, priekšlaicīga ražas novākšana un ražas nenovākšana**

71. Lai saņemtu atbalstu par atzītajiem produktiem, kas izņemti no tirgus bezmaksas izplatīšanai vai izplatīšanai uz citiem galamērķiem, ražotāju organizācija atbilstoši regulas 2017/891 44. panta 1. punktam iesniedz dienestā iesniegumu (10. pielikums). Iesniegumam pievieno rakstisku apliecinājumu par to, ka no tirgus izņemtie produkti atbilst tirdzniecības standartiem atbilstoši regulas 2017/892 15. pantam.

72. Dienests darbdienas laikā pēc šo noteikumu 71. punktā minētā iesnieguma saņemšanas informē Pārtikas un veterināro dienestu par ražotāju organizācijas plānotajām atzīto produktu izņemšanas darbībām.

73. Dienests šo noteikumu 71. punktā minētajā iesniegumā norādītajā adresē pārbauda izņemšanai pakļauto atzīto produktu daudzumu un identitāti saskaņā ar regulas 2017/892 29. panta 1. un 2. punktu, bet Pārtikas un veterinārais dienests – šo produktu atbilstību regulas 2017/892 15. pantā minētajiem nosacījumiem.

74. Dienests piecu darbdienu laikā pēc šo noteikumu 71. punktā minētā iesnieguma saņemšanas un šo noteikumu 73. punktā minētajām pārbaudēm pieņem lēmumu par atbalsta piešķiršanu par produktiem, kas ir izņemti no tirgus brīvai izplatīšanai.

75. Pārtikas un veterinārais dienests saskaņā ar regulas 2017/892 29. panta 3. punktu pārbauda vismaz 10 procentus no tirgus izņemto atzīto produktu, kas paredzēti bezmaksas izplatīšanai uz šo noteikumu 77. punktā minētajiem galamērķiem.

76. To atzīto produktu iepakojums, kas izņemti no tirgus bezmaksas izplatīšanai, ir marķēts saskaņā ar regulas 2017/892 17. panta 2. punktu.

77. Atbilstoši regulas Nr. [1308/2013](http://eur-lex.europa.eu/eli/reg/2013/1308/oj/?locale=LV) 34. panta 4. punktam un regulas 2017/891 46. panta 1. punktam no tirgus izņemtos produktus piegādā:

77.1. labdarības organizācijām un fondiem;

77.2. vispārizglītojošām iestādēm, bērnu atpūtas nometnēm, slimnīcām, veco ļaužu pansionātiem un valsts sociālās aprūpes centriem;

77.3. soda izciešanas vietām.

78. Saskaņā ar regulas 2017/891 46. panta 2. punkta pirmo daļu no tirgus izņemto un izplatīšanai uz citiem galamērķiem paredzēto produkciju var piegādāt:

78.1. zooloģiskajiem dārziem un parkiem;

78.2. dzīvnieku patversmēm;

78.3. medību kolektīviem.

79. Dienests šo noteikumu 77. punktā minēto iestāžu sarakstu līdz kārtējā gada 1. novembrim publicē oficiālajā izdevumā "Latvijas Vēstnesis" un dienesta tīmekļvietnē.

80. Šo noteikumu 77. punktā minētās iestādes nodrošina regulas 2017/891 47. panta 1. punkta pirmajā daļā noteikto prasību izpildi, bet šo noteikumu 78. punktā minētās iestādes – regulas 2017/891 47. panta 2. punkta “a”, “c” un “d” apakšpunktā noteikto prasību izpildi.

81. Dienests šo noteikumu 74. punktā minēto atbalstu izmaksā daļēja maksājuma veidā saskaņā ar regulas 2017/892 12. pantu. Atbilstoši regulas 2017/891 45. panta 1. punkta pirmajai un otrajai daļai maksimālais atbalsts par atzītajiem produktiem, kas izņemti no tirgus, nepārsniedz regulas 2017/891 IV pielikumā un šo noteikumu 11. pielikumā minēto maksimālo atbalsta summu.

82. Regulas 2017/891 IV pielikumā minētajā produktu maksimālajā atbalsta summā ir ietverts gan Eiropas Savienības, gan ražotāju organizācijas līdzfinansējums.

83. Lai saņemtu atbalstu par platību, kurā atzītā produkta raža ir novākta priekšlaikus vai nav novākta, ražotāju organizācija atbilstoši regulas 2017/891 48. panta 5. punktam iesniedz dienestā iesniegumu (10. pielikums).

84. Dienests darbdienas laikā pēc šo noteikumu 83. punktā minētā iesnieguma saņemšanas informē Valsts augu aizsardzības dienestu par ražotāju organizācijas paredzēto priekšlaicīgo ražas novākšanu vai ražas nenovākšanu.

85. Dienests piecu darbdienu laikā pēc šo noteikumu 83. punktā minētā iesnieguma saņemšanas:

85.1. pirms ražas novākšanas vai ražas iestrādāšanas augsnē attiecīgo platību apseko kopā ar Valsts augu aizsardzības dienestu, kas pārliecinās, vai šajā platībā produkti nav bojāti un lauks ir labi kopts – kaitīgo organismu klātbūtne tajā ir minimāla, un sagatavo pārbaudes aktu par platībā esošo produktu stāvokli;

85.2. pārliecinās, vai priekšlaikus novāktie produkti ir piegādāti uz šo noteikumu 87. punktā minētajiem galamērķiem vai – ja raža nav novākta – atbalstam pieteiktajā atklātā lauka platībā tā ir iestrādāta augsnē, bet atbalstam pieteiktajā segtajā platībā augošie kultūraugi un raža ir nogādāti uz šo noteikumu 87. punktā minētajiem galamērķiem;

85.3. pieņem lēmumu piešķirt atbalstu par platību, kurā atzītā produkta raža novākta priekšlaikus vai nav novākta, un to paziņo ražotāju organizācijai.

86. Dienests šo noteikumu 85.3. apakšpunktā minēto atbalstu izmaksā daļēja maksājuma veidā saskaņā ar regulas 2017/892 12. pantu. Maksimālo atbalstu par šo noteikumu 35.6.2. apakšpunktā minētajām darbībām aprēķina, izmantojot šādu formulu:

A = (B x C x D), kur

A – atbalsta maksājums saskaņā ar regulas 2017/891 48. panta 4. punktu;

B – platība (ha), kurā raža ir novākta priekšlaikus vai nav novākta;

C – attiecīgā produkta vidējā ražība iepriekšējos trijos gados (t/ha);

D – attiecīgā produkta atbalsta likme saskaņā ar regulas [2017/891](http://eur-lex.europa.eu/eli/reg_impl/2011/543/oj/?locale=LV) IV pielikumu vai šo noteikumu 11. pielikumu.

87. Ražotāju organizācija ir tiesīga piegādāt priekšlaikus novāktos produktus:

87.1. komposta gatavošanai;

87.2. par izejvielu biogāzes ražošanai.

88. Saskaņā ar regulas [2017/](http://eur-lex.europa.eu/eli/reg_del/2016/921/oj/?locale=LV)1165 1. pantu un šo noteikumu V nodaļu atzīta ražotāju organizācija un individuālais ražotājs var saņemt atbalstu par šo noteikumu 12. pielikumā minēto produktu izņemšanu no tirgus bezmaksas izplatīšanai vai izņemšanu no tirgus izplatīšanai uz citiem galamērķiem, vai ražas nenovākšanu vai priekšlaicīgu novākšanu.

89. Atbilstoši regulas [2017/](http://eur-lex.europa.eu/eli/reg_del/2016/921/oj/?locale=LV)1165 7. panta 1. punktam un 8. panta 2. punktam atbalsta apmērs nepārsniedz šo noteikumu 12. pielikumā minēto maksimālo atbalsta likmi. Atbalstam var pieteikt platību, kas pārsniedz 0,3 hektārus.

90. Regulas 2017/1165 1. panta 1. punktā minēto atbalstu piešķir par šo noteikumu 12. pielikumā minētajiem produktiem, kas atbilstoši regulas [2017/1165](http://eur-lex.europa.eu/eli/reg_del/2016/921/oj/?locale=LV) 3. panta pirmajai daļai sadalīti starp ražotāju organizācijām un ražotājiem, kuri nav ražotāju organizāciju biedri, šādā daudzumā:

90.1. ražotāju organizācijām – par 590 tonnām;

90.2. individuālajiem ražotājiem – par 1410 tonnām.

91. Ja šo noteikumu 90. punktā minētais produktu daudzums ir pārsniegts, dienests atbalstam pieejamo produktu daudzumu samazina proporcionāli pieprasītajam apjomam.

92. Ne vēlāk kā piecas darbdienas pirms šo noteikumu 88. punktā minēto pasākumu īstenošanas ražotāju organizācija vai individuālais ražotājs regulas [2017/1165](http://eur-lex.europa.eu/eli/reg_del/2016/921/oj/?locale=LV) 1. panta 3. punktā noteiktajā laikposmā iesniedz dienestā iesniegumu (13. vai 14. pielikums) atbalsta saņemšanai par produktu izņemšanu no tirgus bezmaksas izplatīšanai vai izplatīšanai uz citiem galamērķiem vai par ražas nenovākšanu vai novākšanu priekšlaikus. Iesniegumā norādīto atbalsta summu aprēķina atbilstoši regulas [2017/1165](http://eur-lex.europa.eu/eli/reg_del/2016/921/oj/?locale=LV) 4., 5., 6., 7. un 8. panta nosacījumiem. Pēc attiecīgā iesnieguma saņemšanas dienests, Pārtikas un veterinārais dienests un Valsts augu aizsardzības dienests atbilstoši savai kompetencei veic pārbaudi saskaņā ar šo noteikumu 73. punktu, kā arī 85.1. un 85.2. apakšpunktu.

93. Individuālie ražotāji atbalstu par šo noteikumu 12. pielikumā minēto produktu izņemšanu no tirgus bezmaksas izplatīšanai vai izplatīšanu uz citiem galamērķiem saņem, slēdzot līgumu ar ražotāju organizāciju saskaņā ar regulas [2017/1165](http://eur-lex.europa.eu/eli/reg_del/2016/921/oj/?locale=LV) 6. panta 2. punktu.

94. Ievērojot šo noteikumu 93. punktā minēto līgumu, individuālie ražotāji produktus piegādā uz šo noteikumu 77. un 78. punktā minētajiem galamērķiem. Ja raža novākta priekšlaikus, produktus piegādā uz šo noteikumu 87. punktā minēto galamērķi.

95. Lai pretendētu uz atbalstu par atzītajiem produktiem, kas izņemti no tirgus bezmaksas izplatīšanai vai izplatīšanai uz citiem galamērķiem, ražotāju organizācija papildus šo noteikumu 92. punktā minētajam iesniegumam iesniedz:

95.1. informāciju par ražotājiem, kuri nav ražotāju organizāciju biedri, bet kuri ir noslēguši līgumu ar ražotāju organizāciju par produktu izņemšanu no tirgus bezmaksas izplatīšanai vai izplatīšanai uz citiem galamērķiem saskaņā ar regulas [2017/1165](http://eur-lex.europa.eu/eli/reg_del/2016/921/oj/?locale=LV) 6. panta 2. punktu. Informācijā norāda ražotāja nosaukumu, adresi, kontaktinformāciju un faktisko platību;

95.2. rakstisku apliecinājumu par to, ka no tirgus izņemtie produkti atbilst tirdzniecības standartiem.

96. Pēc dienesta kontrolēm atbilstoši regulas [2017/1165](http://eur-lex.europa.eu/eli/reg_del/2016/921/oj/?locale=LV) 9. pantam un apstiprinājuma saņemšanas ražotāju organizācija vai individuālais ražotājs veic šo noteikumu 92. punktā minētās darbības.

97. Atbalsta saņemšanai par šo noteikumu 88. punktā minētajām darbībām ražotāju organizācija regulas [[2017/1165](http://eur-lex.europa.eu/eli/reg_del/2016/921/oj/?locale=LV)](http://eur-lex.europa.eu/eli/reg_del/2016/921/oj/?locale=LV) 10. panta 1. punktā noteiktajā termiņā dienestā iesniedz:

97.1. darbības fonda konta izrakstu, kas apliecina, ka ražotāju organizācija ir samaksājusi tās biedram atbalstu (iekļaujot gan Eiropas Savienības, gan ražotāju organizācijas finansējumu) par šo noteikumu 88. punktā minētajām ārkārtas darbībām;

97.2. transporta, šķirošanas vai fasēšanas izmaksas apliecinošo dokumentu atvasinājumus, kas sagatavoti, ievērojot normatīvos aktus dokumentu izstrādes un noformēšanas jomā, kā arī regulas 2017/892 16. un 17. panta nosacījumus;

97.3. to dokumentu atvasinājumus, kas apliecina produktu piegādi uz šo noteikumu 77., 78. un 87. punktā minētajiem galamērķiem un kas sagatavoti, ievērojot normatīvos aktus dokumentu izstrādes un noformēšanas jomā.

98. Ražotāju organizācija 10 darbdienu laikā pēc atbalsta saņemšanas par produktiem, kas izņemti no tirgus bezmaksas izplatīšanai vai izplatīšanai uz citiem galamērķiem, norēķinās ar individuālo ražotāju atbilstoši regulas [2017/1165](http://eur-lex.europa.eu/eli/reg_del/2016/921/oj/?locale=LV) 6. panta 2. punktam un iesniedz dienestā maksājumu apliecinošu dokumentu atvasinājumus.

99. Lai individuālais ražotājs saņemtu atbalstu par šo noteikumu 88. punktā minēto pasākumu īstenošanu, tas regulas [2017/1165](http://eur-lex.europa.eu/eli/reg_del/2016/921/oj/?locale=LV) 10. panta 2. punktā noteiktajā termiņā iesniedz dienestā to dokumentu atvasinājumus, kas apliecina produktu piegādi uz šo noteikumu 87. punktā minētajiem galamērķiem un kas sagatavoti, ievērojot normatīvos aktus dokumentu izstrādes un noformēšanas jomā.

**VI. Paziņojumi un ziņošana**

100. Regulas Nr. 1308/2013 154. panta 4. punkta “d” apakšpunktā, regulas 2017/891 54. pantā un regulas 2017/1165 11. pantā noteikto informāciju Eiropas Komisijai sniedz dienests.

101. Regulas 2017/891 77. panta 2. punktā un 28. panta pirmajā daļā un regulas 2017/1165 2. panta 3. un 4. punktā noteikto informāciju Eiropas Komisijai sniedz Zemkopības ministrija.

102. Ražotāju organizācija, kura kārtējā gadā dienestā neiesniedz darbības programmu saskaņā ar šo noteikumu 25. punktu, līdz attiecīgā gada 15. septembrim iesniedz dienestā informāciju par produkcijas ražošanas apjomu atbilstoši šo noteikumu 7. pielikuma A.1. sadaļai.

**VII. Noslēguma jautājumi**

103. Atzīt par spēku zaudējušiem Ministru kabineta 2016. gada 14. jūnija noteikumus Nr. 361 „Noteikumi par augļu un dārzeņu ražotāju organizācijām” (Latvijas Vēstnesis, 2016, 117. nr.; 2016, 230. nr.; 2017, 124. nr.).

104. Šo noteikumu 51. punktā minēto uzraudzības periodu nepiemēro ieguldījumiem, kas īstenoti pirms 2017. gada 1. jūlija.

105. Šo noteikumu 57.1. un 62.5. apakšpunkts zaudē spēku, kad ir pilnībā izveidota būvniecības informācijas sistēma saskaņā ar normatīvajiem aktiem par būvniecības informācijas sistēmu, tad šo noteikumu 57.1. un 62.5. apakšpunktā minēto informāciju dienests iegūst, izmantojot būvniecības informācijas sistēmu.

Ministru prezidents Māris Kučinskis

Zemkopības ministrs Jānis Dūklavs